Temeljem članka 107. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/11., 16/12., 86/12., 126/12., 94/13., 152/14., 7/17. i 68/18.) i Pravilnika o načinu i postupku zapošljavanja u Mješovitoj industrijsko-obrtničkoj školi, Karlovac, Mješovita industrijsko-obrtnička škola, Karlovac, Domobranska 2, raspisuje

**N A T J E Č A J**

**za popunu radnog mjesta :**

1. **nastavnika/nastavnice fotografije i digitalne fotografije** – 1 izvršitelj/ica, na neodređeno nepuno radno vrijeme – 11 sati tjedno.

Mjesto rada: Mješovita industrijsko-obrtnička škola, Karlovac, Domobranska 2.

 **UVJETI**: Kandidat za zasnivanje radnog odnosa mora ispunjavati opće i posebne uvjete utvrđene člankom 105. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/11., 16/12., 86/12., 126/12., 94/13., 152/14., 7/17. i 68/18.) i Pravilnikom o stručnoj spremi i pedagoško-psihološkom obrazovanju nastavnika u srednjem školstvu („Narodne novine“, br. 1/96. i 80/99.).

U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi („Narodne novine“, broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17. i 68/18.).

Uz vlastoručno potpisanu prijavu na natječaj kandidati su dužni priložiti:

* životopis,
* dokaz o stečenoj stručnoj spremi,
* dokaz o državljanstvu,
* uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona s naznakom roka izdavanja ne starije od 30 dana od dana objave natječaja,
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

Isprave se prilažu u neovjerenim preslikama, a prije izbora kandidat će priložiti izvornike ili ovjerene preslike na uvid.

Kandidat koji se poziva na pravo prednosti pri zapošljavanju prema posebnom zakonu obvezan je uz prijavu priložiti svu propisanu dokumentaciju prema posebnom zakonu.

Kandidat koji se poziva na pravo prednosti prilikom zapošljavanja prema članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, br. 121/17.), članku 48.f Zakona o zaštiti vojnih i civilnih invalida rata („Narodne novine“, br. 33/92., 77/92., 27/93., 58/93., 2/94., 76/94., 108/95., 108/96., 82/01., 103/03. i 148/13.) i članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, br.157/13., 152/14. i 39/18.) dužan je u prijavi na natječaj pozvati se na to pravo te ostvaruje tu prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, br. 121/17.) dužan je uz prijavu na natječaj, osim dokaza o ispunjavanju traženih uvjeta iz natječaja, priložiti i sve dokaze potrebne za ostvarivanje prava prednosti pri zapošljavanju navedene u članku 103. Zakona, a koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Na natječaj se ravnopravno mogu javiti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i ženske osobe.

Rok za podnošenje prijava na natječaj je osam (8) dana od dana objave natječaja na mrežnoj stranici i oglasnoj ploči Mješovite industrijsko-obrtničke škole, Karlovac te mrežnoj stranici i oglasnoj ploči Hrvatskog zavoda za zapošljavanje.

Prijave na natječaj s potrebnom dokumentacijom o ispunjavanju uvjeta iz natječaja dostavljaju se neposredno ili poštom, na adresu: Mješovita industrijsko-obrtnička škola, Domobranska 2, 47000 Karlovac, uz naznaku „za natječaj“.

Kandidatom prijavljenim na natječaj smatrat će se samo osoba koja podnese pravodobnu i potpunu prijavu te ispunjava formalne uvjete iz natječaja.

Sukladno odredbama Opće uredbe o zaštiti podataka (EU ) 2016/679 i Zakona o provedbi Opće uredbe o zaštiti podataka („Narodne novine“, br. 42/18.) svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih osobnih podataka koji će se obrađivati isključivo u svrhu provođenja natječajnog postupka.

Za kandidate prijavljene na natječaj koji ispunjavaju formalne uvjete natječaja te čije su prijave pravodobne i potpune, provest će se procjena i vrednovanje (provjera) prema

odredbama Pravilnika o načinu i postupku zapošljavanja u Mješovitoj industrijsko-obrtničkoj školi, Karlovac, koji je dostupan na mrežnim stranicama Škole.

Ako kandidat ne pristupi procjeni i vrednovanju smatrat će se da je povukao prijavu na natječaj.

Način i područje provjere, pravni i drugi izvori za pripremu kandidata za provjeru bit će objavljeni na mrežnoj stranici Škole <http://www.ss-mios-ka.skole.hr>.

Vrijeme i mjesto održavanja provjere kandidata objavit će se najmanje tri (3) dana prije dana određenog za održavanje provjere na mrežnoj stranici Škole <http://www.ss-mios-ka.skole.hr>.

O rezultatima natječaja kandidati će biti obaviješteni na mrežnoj stranici Škole <http://www.ss-mios-ka.skole.hr> i pisanim putem u roku od 15 dana od dana sklapanja ugovora o radu.

KLASA: 119-04/19-01/5

URBROJ: 2133-48-01-19-01

 Karlovac, 23. kolovoza 2019.

 Ravnateljica:

Snježana Erdeljac, dipl. ing.